FSMART วิ่ง 3% ลุ้นกำไร Q2 แตะ 80 ลบ. – ครึ่งปีหลังรับเต็ม “เต่าบิน-บุญเติม” หนุน
FSMART บวก 3% ลุ้นกำไร Q2 แตะ 80 ลบ. - ครึ่งปีหลังรับเต็ม “เต่าบิน-บุญเติม” หนุน หลังฟื้นตามภาวะเศรษฐกิจ โบรกแนะ “ซื้อ” ราคาเป้าหมาย 22 บ.
FSMART บวก 3% ลุ้นกำไร Q2 แตะ 80 ลบ. - ครึ่งปีหลังรับเต็ม “เต่าบิน-บุญเติม” หนุน หลังฟื้นตามภาวะเศรษฐกิจ โบรกแนะ “ซื้อ” ราคาเป้าหมาย 22 บ.
20 มิ.ย. 2565

ผู้สื่อข่าวรายงานว่าวันนี้ (20 มิ.ย.2565) ราคาหุ้นบริษัท ฟอร์ท สมาร์ท เซอร์วิส จำกัด (มหาชน) หรือ FSMART ณ เวลา 15:32 น. อยู่ที่ระดับ 19 บาท เพิ่มขึ้น 0.60 บาท หรือ 3.26% โดยทำจุดสูงสุดที่ 19.30 บาท และทำจุดต่ำสุดที่ 18.40 บาท ด้วยมูลค่าการซื้อขาย 179.47 ล้านบาท

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ (20 มิ.ย. 2565) ว่า คาดกำไรไตรมาส 2/2565 อยู่ที่ 80 ล้านบาท ทรงตัวใกล้เคียงไตรมาส 1/2565 โดยคาดกำไรของธุรกิจตู้บุญเติมลดลงเล็กน้อยจากไตรมาสก่อน จากค่าครองชีพที่สุงกระทบกับกลุ่มลูกค้าผู้มีรายได้น้อย แต่ชดเชยได้จากการรับรู้สู่วนแบ่งกำไรของตู้เต่าบิน 1 เดือนในไตรมาส 2/2565 และคาดผลประกอบการจะฟื้นอย่างมีนัยสำคัญในครึ่งปีหลัง 2565จากธุรกิจตู้บุญเติมที่ทยอยฟื้นตามภาวะเศรษฐกิจและการรับรู้ส่วนแบ่งกำไรตู้เต่าบินเต็มไตรมาส ซึ่งปัจจุบันตู้เต่าบินมีกำไรสุทธิวันละเกือบ 1 ล้านบาท ทางฝ่ายวิจัยแนะนำ “ซื้อ” คงราคาเป้าหมายไว้ที่ 22 บาท